156 Planterne og Jordbunden 



givelse af de forskellige Synspunkter ogsaa at fremdrage andre Ansku- 

 elser, selv om de endnu ikke kan siges at have sejret. 1 den nyeste 

 Tid har der nemlig hævet sig Røster fra Forskere, der ved en Række 

 selvstændige Iagttagelser og Forsøg mener at have skaffet om end ikke 

 Vished saa dog meget stor Sandsynlighed til Veje for, at en stor Mængde 

 grønne Planter af højst forskellige Stillinger i Systemet er i Stand til 

 under normale Forhold at assimilere Luftens fri Kvælstof og overføre 

 det i organisk bunden Form. Undersøgelserne er udført af Th.Jamieson 

 i Skotland og G. Zemplen & J. Roth ved den forstlige Forsøgsanstalt i 

 Ungarn. Assimilationen foregaar efter disse Undersøgelser gennem de 

 grønne Blade, nærmere beset gennem haarlignende Udvækster paa 

 Bladene.''') .Kvælstofassimilationen gennem Bladene — hvad enten det 

 nu sker gennem Plantehaarene eller gennem andre Organer paa eller i 

 Bladene — finder dog efter de nævnte Undersøgelser væsentlig kun 

 Sted hos de udvoksede Planter. Kimplanten ernærer sig som omtalt af 

 de helt færdiglavede kvælstof holdige organiske Stoffer i Frøet, den spæde 

 Plante optager uorganiske Kvælstofforbindelser gennem Rødderne, men 

 den voksne Plante har faaet udviklet Organer, der tillader sig ogsaa at 

 bemægtige sig Luftens fri Kvælstof og indbygge det i organisk Stof. 

 Dette skulde dog efter de foreliggende Beretninger navnlig gælde Plan- 

 ter — baade urteagtige Former, Buske og store Skovtræer — der endnn 

 befinder sig i Naturtilstanden og har faaet deres Organer udviklet til at 

 kunne klare sig selv. Derimod er det i mindre Grad TilTældet eller ud- 

 føres slet ikke af vore Kornsorter (og andre dyrkede Planter), der ved 

 Kultur gennem Aartusinder er blevet „forkælet" eller drevet op i 

 Former, der er blevet til noget helt andet, end de sikkert oprindelig har 

 været i den „vilde" Tilstand. De har for en stor Del tabt Evnen til 

 selv at assimilere Luftens fri Kvælstof og er blevet staaende ved. om 

 man saa maa sige, den mere barnlige og magelige Tilstand kun at ab- 

 sorbere bundne Kvælstofforbindelser gennem Rødderne. Rigtigheden af 

 de anførte Iagttagelser om Assimilation af frit Kvælstof gennem Bladene 

 og Berettigelsen af de herved gjorte Slutninger benægtes dog paa det 

 stærkeste af andre Forskere, saa Spørgsmaalet endnu maa siges at være 

 svævende. Det behøver dog næppe at fremhæves, at der i og for sig 

 ikke er nogen Modsigelse mellem Boussingaiilt's og Lawes' Forsøgsre- 

 sultater, der viste, at unge og svage Eksemplarer af forskellige Kultur- 

 planter i Vandkulturer ikke kan assimilere Luftens Kvælstof, og Resul- 

 taterne af de ovenomtalte ny Undersøgelser, der gaar ud paa, at kraftigt 

 udviklede Planter i Naturtilstanden er i Stand til at udføre denne 

 Funktion. 



